ArabovMK/tajik-wikipedia-corpus huggingface dataset:
Гармония (мусиқӣ)

Гармония (юн. — алоқа, мавзунӣ, мутаносиби, ҳамоҳангӣ), рабти мавзун ва мувофиқати ҷузъҳои дохиливу берунии асари мусиқӣ)Як соҳаи асосии воситаҳои ифода дар мусиқиест, ки ба муттаҳидии қонунии ладҳо (пардаҳо) дар шакли ҳамовозӣ, ба алоқаи байни ҳамовозиҳо ва ҳаракати мавзуни пайдарпайи онҳо асос ёфтааст. Шакли асосии ҳамовозӣ аккорд ва навъҳои он — консонанс ва диссонанс мебошад. Асоси ҳамовозиро муносибату мувофиқати овозу ладҳо (пардаҳо) ташкил медиҳад. Ҳамовозӣ дар ҷараёни харакати садоҳо дар мусиқии бисёровоз (гомофония, полифония) ба вуҷуд меояд. Дар ин гуна мусиқӣ (одатан ба овозҳои болоӣ) ҷӯрии гармонии овозҳои дигар ҳамроҳӣ мекунад. Дар ниҳоди ҳар як оҳанг имкони чунин ҳамовозӣ вуҷуд дорад ва ҳамовозӣ (гармонизатсия) ба ҳамин асос ёфтааст. 2)Номи доираи аккордҳо ва ё ҳамовозиҳои фасеҳу ифоданок, ки ба ягон асари мусиқӣ ё асари як композитор хос аст (мас., Гармонияи гуворо, Гармонияи дағал, Гармонияи классикӣ, Гармонияи Скрябин ва ғайра). 3)Як қисми назарияи мусиқӣ, таълимот оид ба сохти дурусту мутаносиби ҳамовозиҳо дар илми композитсия. 4)Курси таълимӣ барои хонандагони коллеҷҳо ва донишҷӯёни мактабҳои олии мусиқӣ. 5)Дар санъати меъморӣ ва тасвирӣ таносуби мавзун ва рабти комили ҳамаи унсурҳои мусаввара ё тарҳи бино (аз рӯйи шаклу андоза, ранг, мақом ва ғайра). Гармония воситаи асосии шаклофаринист. Муҳимтарин воситаи зуҳуроти муваққатии Гармония дар асари мусиқӣ ҳаракати овоз мебошад. Гармония мусиқиро мукаммал, ҷараёни мусиқиро пурқувват карда, ба он нафосати зиёде мебахшад. Таърих Мавҳуми илмии Гармония дар замонҳои қадим (асрҳои 6-4 то м.) ба Аристоксен, Фисоғурас (Пифагор) ва дигарон маълум буд. Ташаккули Гармонияи бисёровоз дар асрҳои — муҳимтарин давраи таҳаввули тафаккури мусиқии Аврупо мебошад. Дар асри барои Гармонияи бисёровозаи классикӣ замина муҳаё гардид. Гармония дар асрҳои — равнақ ёфт. Муаллифони машҳуртарин рисолаву таҳқиқот оид ба Гармония дар аврупо: У.Одингтон, Ҷ. Сарлино, М. Марсенн, Н. П. Делетский, Ж. Д. Рамо, Х. Руман, Х. Шеккер, Б. Л. Яворский, Ю. Н. Холопов. Гармонияро композиторони тоҷик дар мусақияшон васеъ истифода бурдаанд. Беҳтарин асарҳои композиторони тоҷик Гармония ва фосилаҳои ба мардуми Шарқ хосро таҷассум кардаанд. Омӯзиши Гармонияи оҳанг дар курси Гармония дар муассисаҳои таълимии мусиқӣ дарс дода мешавад.
Гармхона

Гармхона, гулхона — бино барои парвариши сабзавот ва ниҳолу қаламчаи он, гул ва ғайра. Дар гармхона рустаниро ҳамон вақт парвариш мекунанд, ки агар дар ҳавои кушод рушду инкишофи он ба сабаби номусоидии обу ҳаво номумкин бошад. Бом ва деворҳои гармхона-ро барои гузаштани рӯшноӣ аз шиша, плёнкаҳои полимерӣ, шишаҳои полимерӣ, шишаҳои органикӣ ва дигар масолеҳи шаффоф месозанд. Дар мавзеъҳои иқлимашон сард дар гармхона рустаниҳои гармидӯст, хусусан рустаниҳои тропикӣ ва субтропикиро парвариш намуда, корҳои селексионӣ анҷом медиҳанд. Дар муассисаҳои илмӣ дар гармхона таҷрибаҳои биологӣ ва физиологӣ доир менамоянд. Вобаста ба тарзи зироат гармхона заминӣ ва рафдор, аз рӯйи муҳлати истифода зимистона мешавад. Гармхонаи зимистонӣ шишабандӣ карда мешавад; гармхонаи баҳориро бо шиша ё плёнка мепӯшанд. Вобаста ба ҳаҷм ва лоиҳа гармхона якқатора, чандқатора ва аз рӯйи сохти бомаш якрӯя, дурӯя ва мавҷмонанд мешаванд. Гармхонаҳои ҳидропонӣ низ мавҷуданд (нигар Ҳидропоника). Қисмҳои асосии гармхонаҳои шишабанд аз таҳкурсӣ, оҳанбаст ва бом иборат аст. Таҳкурсӣ аз хишт ё плитаҳои оҳанубетонӣ сохта мешавад. Деворҳои паҳлу ва миёнаро аз боло шишакорӣ карда, аз поён бо хишт ё бетон месозанд. Дар гармхонаи зимистонӣ баландии пойдевор бояд аз 0,8 м ва дар гармхонаи баҳорӣ аз 0,3 м зиёд набошад. Барои пӯшидани гармхона шишаи ғафсиаш 3–6 мм истифода мешавад. Гармхонаро ба тавассути бодхон ё болодарӣ шамол медиҳанд. Бодхон ё болодарӣ бояд 20–25%-и масоҳати умумии сатҳи шишакории гармхонаро ташкил диҳад. Дар даруни баъзе гармхонаҳо раф месозанд. Дар рафҳо, маъмулан, ниҳоли рустаниҳои гуногунро мепарваранд. Гармхона бо оби гарм, буғ, қувваи барқ, газ ва ҳатто ҳезум гарм карда мешавад. Гармхонаҳои офтобӣ низ мавҷуданд. Аз таъсири нури офтоб ҳарорат дар дохили гармхона рӯзи ҳавои соф ба 10–20°С мерасад. Гармхонаҳои баҳориро, маъмулан, бо пору ва дигар партовҳо гарм мекунанд. Дар Тоҷикистон мавҷудияти захираи газҳои табиӣ ва обҳои гарми зеризаминӣ имконият медиҳанд, ки гармхонаҳои калон сохта шаванд. Барои пурсамар истифода бурдани гармхона аз усули зироатгардон истифода менамоянд. Муҳлати байни ғунучини зироати якум ва кишти зироати дуюм бояд аз чанд рӯз беш тӯл накашад. Дар шароити Тоҷикистон дар гармхона (лимухона)-ҳо ба ғайр аз сабзавоту гул ва ниҳолҳо, ҳамчунин рустаниҳои ситрусӣ парвариш карда мешаванд. Хусусан лимухонаҳои зеризаминӣ маъмуланд. Масоҳати гармхонаҳо дар ҷумҳурӣ, га (январи 2014) Эзоҳ Адабиёт.
Гармчашма (табобатгоҳ)

"Гармчашма" — маҷмааи табобатию сайёҳӣ воқеъ дар ноҳияи Ишкошими ВМКБ. Аз "Гармчашма" то маркази ноҳия 60 км, то шаҳри Хоруғ 45 км. Омили асосии табобатии "Гармчашма" оби шифобахши Гармчашма аст. Иқлими маҳал континентии хушк буда, тобистон гарм, зимистон муътадил аст. Ҳарорати миёнаи ҳаво дар моҳи июл +31,6°С, январ — 19,5°С. Боришоти солона — 100 мм. Дар як сол 2500-3000 соат давраи офтобист. Намнокии ҳаво ба ҳисоби миёна 43 %. Дар ноҳия фасли баҳор аз 3 март оғоз ёфта, то 3 июн, тобистон аз 4 июн то 18 сентябр, тирамоҳ аз 19 сентябр то 19 декабр, зимистон аз 20 декабр то 2 март давом мекунад. Соли 1957 дар назди чашма осоишгоҳи балнеологии Помир бунёд карда шуд, ки 50 кат дошт. Ба он аз тамоми гӯшаю канори собиқ Иттиҳоди Шӯравӣ беморон барои табобат меомаданд. 25 июни соли 2010 дар ҷойи он маҷмааи "Гармчашма" бо тарҳу нигоҳи замонавӣ сохта шуд. "Гармчашма" аз 5 бинои замонавӣ, варзишгоҳ, иншооти табобатию фароғатӣ, меҳмонхона ("Сомон ТМ"), майдончаҳои баскетбол, волейбол, теннис ва офтобдиҳии бадан барои занону мардон иборат аст. "Гармчашма" чанд микроавтобус дорад, ки ба мизоҷон хидмат мерасонанд. Дар "Гармчашма" бемориҳои пӯст (псориаз, экзема, нейродермит, склеродермия, хориши пӯст, моҳипӯстӣ, шукуфаи сурх, парапсориаз ва ғайра), бемориҳои роҳи нафас, узвҳои такя ва ҳаракат муолиҷа карда мешаванд. Усулҳои табобат дар "Гармчашма": обзанҳои умумии давомоташон 10-15 дақиқа (5-6 рӯз муттасил, як рӯз истироҳат). Барои беморони гирифтори псориази музмин, қубо (экзема), нейродермит, склеродермия ва ғ. 24 маротиба таъйин карда мешаванд. Ҳамин гуна обзанҳоро 2-3 рӯз пай дар пай (дар як даври муолиҷа 22-24 маротиба) низ таъйин мекунанд (рӯзи чаҳорум истироҳат). Он хусусан барои илоҷи парапсориаз, хориши пӯст ва экзема нафъ дорад. Дар "Гармчашма" аз офтобшифоӣ (гелиотерапия) низ истифода карда мешавад. Ваннаҳои офтобиро баъди 2-3 соати қабули обзанҳои минералӣ (аз 5-7 то 15-30 дақиқа) рӯздармиён (ҳамагӣ 12-15 навбат) таъйин менамоянд. Нигаред низ Эзоҳ Адабиёт.
Гармчашма

Гармчашма — чашмаи оби минералӣ дар ноҳияи Ишкошим. Ҷойгоҳ Дар масофаи 42 км дуртар аз шаҳри Хоруғ, дар нишебиҳои ҷанубии қаторкӯҳи Шохдара, дар баландии 2800 м аз с. б. воқеъ гаштааст. Таҳқиқи илмии Гармчашма аз ибтидои садаи оғоз ёфтааст (Б. А. Федченко). Минбаъд олимон Н. И. Березкина, Е. Г. Андреев, Н. Е. Хрисанфов, Г. И. Жуков, Б. Р. Раҳматов, П. Т. Зоиров, Е. Т. Исаева ва дигарон таҳқиқотро идома додаанд. Оби минералӣ аз байни ҷинсҳои қадимии кристаллию метаморфӣ фаввора зада, чанд ҳавзачаи табииро ба вуҷуд меорад, ки сатҳи онҳо аз 0,5 то 20 м2 аст; умқашон то 0,5 м. Дебиташ 7 лс, минералнокиаш 3,4 гл. Ҳарорати об аз 330 то 500С. Таркибаш натрий. Як даври табобат аз 20-24 обзан иборат аст. Оби Г. аз ҷиҳати таркиби кимиёӣ ва хосиятҳои физикӣ ба обҳои истироҳатгоҳи Истису (Озарбойҷон), Пятигорск, Железноводск, Хайдусабосло ва Харкани (Маҷористон) монанд аст, вале миқдори ҳидрогенсулфид ва кислотаи силикат дар он бештар мебошад. Баланд будани сатҳи минералнокӣ сабаби он мегардад, ки оби чашма аз тарқишҳо берун баромада, шӯша мебандад. Дар натиҷаи ба кристаллҳо табдил ёфтани калсий чандин обзан (ванна)-ҳои табиии хурду бузург ба вуҷуд омадаанд. Соли 2010 бо супориши Президенти Ҷумҳурии Тоҷикистон Эмомалӣ Раҳмон дар ҷойи шифохонаи пешина маҷмааи табобату сайёҳии "Гармчашма" бунёд гардид. Маҷмаа аз 5 бинои нави иловагӣ, варзишгоҳ, иншооти табобатию фароғатӣ, меҳмонхонаи замонавии "Сомон ТМ", майдончаҳои баскетбол, волейбол, теннис, ҷойи офтодиҳии бадан ва ғ. иборат аст. Нигаред низ Эзоҳ Адабиёт.
Гармхунҳо

Гармхунҳо, ҳайвоноти гомойотермӣ — ҳайвоноте, ки ҳарорати бадани онҳо доимӣ ва устувор буда, аз таъсири муҳит тағйир намеёбад. Ба гармхунҳо парандаҳо ва ширхӯрон мансубанд. Гармхунӣ дар таҳаввулоти ҳайвонот бинобар ба чаҳор ҳуҷра тақсим шудани дил, ки садди ба хуни шараёнӣ омезиш ёфтани хуни варидӣ мегардад, ба вуҷуд омадааст. Ҳамзамон бо ин дар андомгони ҷонварони гармхун дар раванди таҳаввулот василаҳои танзими ҳарорат — муҳофизат аз хунукӣ (пару бол, пашми ғафс, қабати чарбу) ва тафсидани бадан (ғадудҳои арақ) ташаккул ёфтанд. Дар баробари ин мубодилаи моддаҳо тақвият ёфта, истеъмоли ғизо хеле афзуд (хусусан зимистон). Ҳарорати бадани парандагон 41-42°С аст. Ҳарорати бадани ширхӯрон нисбатан пасттар мебошад, мас., харгӯш — 39,6°С, хукчаи баҳрӣ — 38,6°С, буз — 39,6°С, гӯсфанд — 39,3°С, саг — 38,7°С, гурба — 38,9°С, асп — 37,7°С, маймун — 38,3°С, одам — 37°С. Тағйири шаборӯзии ҳарорати бадани ширхорҳо тақр. 1°С, баъзе парандаҳо, мас., дурроҷ 4°С аст. Навзодҳои ҷонварон ҳарорати баданро якзайл нигоҳ дошта наметавонанд. Чунончи, ҳарорати бадани бачаи навзоди ехидна (мансуби ширхорҳои сода аст), ки 37°С аст, ҳангоми аз 40°С ба 4-8°С баробар шудани ҳарорати муҳит якбора 10°С паст мефарояд (27°С). Баъзе ҳайвоноти гармхун (хорпушт, хаффош) зимистон хоб мераванд ва ҳарорати бадани онҳо вобаста ба ҳарорати муҳит тағйир меёбад. Гармхунӣ барои дар ҳама гуна манотиқи табиӣ — хунук, муътадил ва гармсер зиндагӣ кардани ҳайвонот шароити мусоид фароҳам меоварад.
Гармчашма (чашма, н. Ванҷ)

Гармчашма — чашмаи оби минерали гармоб дар ноҳияи Ванҷ. Дар соҳили чапи дарёи Ванҷ, 50 км шарқтар аз маркази ноҳия воқеъ аст. Баландиаш аз с. б. 2400 м. Оби чашма ба воситаи шаш пармачоҳ мебарояд, ки панҷтояш 500 м дуртар аз роҳи мошингард воқеъ гардидаанд; дебети умумиашон 20 лс. Пармачоҳи шашум дар сари роҳи мошингард ҷой гирифтааст; дебеташ зиёда аз 10 лс (оби он ба дарёи Ванҷ мерезад). Мавзеи Г. ба шибарзамин табдил ёфтааст. Ҳарорати обаш +21°С; минералнокии умумиаш – 1,9 гл. Таркиби оби чашма аз катионҳои натрий (267 мгл), калсий (189 мгл), магний (61,0 мгл), калий (16,0 мгл), анионҳои сулфат (683 мгл), хлоридҳо (281мгл), ҳидрокарбонатҳо (268 мгл), кислотаи силитсий (27,0 мгл), ҳамчунин оҳан, никел, фтор, бром, марги муш, руҳ ва сезий иборат аст. Оби чашма радон (2,8 нКил) низ дорад. Унсури асосии шифобахши чашма оби карбонати дорои сулфатҳо, хлоридҳо, натрий ва калсий мебошад. Оби Г. барои муолиҷаи холесистит, гепатит, илтиҳоби музмини меъда ва фарбеҳӣ муфид аст. Нигаред низ Эзоҳ Адабиёт.
Гармшавии ҷаҳонӣ

Гармшавии ҷаҳонӣ — баландшавии ҳарорати атмосфераи Замин ва уқёнусҳо дар даҳсолаҳои охир мебошад. Ҳарорати наздики атмосфера ба 0.6 0.2 ° (1.1 0.4 °) дар садаи расид. Гармшавии глобалӣ - ин ном ба як ташабусе ки дар бораи гарм шудани ҳавои ҷаҳон дар охири 200 сол ном гузошта шудааст. Ин ҳамчун ном барои ин ҳодиса истифода мешавад.(Ҳодисае, ки чизе рух дода истодааст.) Бисёр одамон хаёл мекунанд, ки гармшавии глобалӣ проблемаи муҳим барои тамоми ҷаҳон мебошад, ки селу тӯфонро барои мисол меоварад. Имрӯз, атмосфера, дар ҷаҳон гармтар назар ба 200 сол мебошад. Аммо бисёр одамон норозианд, ки ин ҳодиса аз тарафи партови инсон(аз мошинҳо ва фабрикаҳо барои мисол), ё тағёирёбии иқлим сабабгар мебошад. Ҳарорати миёнаи сатҳи Замин 0.6 ° аз охири садаи ум боло рафтааст. Ин ҳамчун Гармшавии глобалӣ ба ҳама маълум аст. Бисёр ақида ва андешаҳое мавҷуданд, ки ин ҳодисаи болоравии ҳарорати иқлимро тасдиқ мекунанд. Бисёр гармии 50 соли охир, чи хеле, ки мегӯянд натиҷаи бисёр шудани таъсири гармхонаҳо ки аз тарафи партови инсон, ки дуоксиди карбон аст. Барои чӣ Гармшавии глобалӣ? Газҳои гармхонаҳо бисёр шуда истодаанд.. Сабабҳои Гармшавии глобалӣ таъсири гармхонаҳо ва партовҳои мошину фабрикаҳо Пайвандҳо Гармшавии ҷаҳонии ҳаво ба Тоҷикистон дахл дорад? Бойгонӣ шудааст 14 феврали 2007 сол.
Гароб

Гароб — деҳа дар ҷамоати деҳоти Деҳмалики ноҳияи Варзоб. Аз Гароб то маркази ноҳия 22 км. Аҳолиаш 132 нафар, тоҷикон.
Ҳарпун

Соскан ё Ҳарпун (от ҳол.) — силоҳи устувор дар шакли найза бо нӯги аррагӣ барои шикори наҳанг ва дигар ҳайвоноти калони баҳрӣ. Соскани дастии ибтидоӣ аз дарахт ва нӯги аз устухон, санг ё металл сохташуда иборат буд. Нӯгаш бо дандонҳои паҳлӯӣ муҷаҳҳаз буда, ба таври илова ба даста бо тасма ё ресмон пайваст карда мешуд. Вақте ки он ба бадани ҳайвон меафтад, даста аз нуги дар бадан часпида ҷудо шуда, камар кушода мешавад ва даста ба шикорчӣ роҳи ҳайвонро нишон медиҳад. Чун қоида, дандонҳои нӯг ба самтҳои гуногун равона карда шуда буданд ва аз 3 то 5 дандон доштан мумкин буд. Соскани муосир як тири филизист, ки аз тупи найза ё тупи соскан сохта мешавад. Соскан дар ширхӯрони калони баҳрӣ аз даста ва нӯг бо дастҳои кушодашаванда иборат аст; норинҷакро дар нӯги соскан гузоштан мумкин аст, ки дар бадани ҳайвон таркад. Сосканҳоро инчунин асбобҳое меноманд, ки усули кори якхела барои таъмини бехатарии киштиҳои кайҳонӣ ҳангоми фуруд ба ҷисмҳои хурди осмонӣ доранд. Таърих Эҳтимол меравад, ки сосканҳои ибтидоӣ дар охири палеолит - ибтидои асри мезолит истифода мешуданд, аммо дар Катанда (Конго) сосканҳои устухонӣ 75-174 ҳазор сол пеш сохта шудаанд. Дар фарҳанг Ҳерман Мелвилл дар достони машҳури худ дар бораи шикори наҳанг "Моби Дик" ба тавсифи касби сосканӣ саҳифаҳои зиёде бахшидааст, ки дар он, алалхусус, метафизикаи "усули соскансозӣ" муфассал таҳқиқ карда шудааст.
Гарри Шендлинг

Гарри Шендлинг ҳунарпешаи амрикоӣ. Яке аз беҳтарини ҳунарпешагони Ҳолливуд.
Гартмашевка (ноҳияи Кантемиров, Воронеж)

Гартмашевка — деҳа, яке аз маҳаллаҳои аҳолинишини Федератсияи Русия мебошад. Деҳа дар ҳайати ноҳияи Кантемиров, ки дар вилояти Воронеж қарор дорад, дохил мешавад.
Гарринча

Мануэл Франсиско Дус Сантос 20 Январ 1983, Пау Гранде, Рио Де Жанейро тате, Бразилия) — футболбози бразилӣ, нимҳимоятгари ҳуҷумкуни канорӣ.
Гарсаевка (ноҳияи Погар)

Гарсаевка — деҳа, яке аз маҳаллаҳои аҳолинишини Федератсияи Русия мебошад. Деҳа, дар ҳайати ноҳияи Погар, ки дар вилояти Брянск қарор дорад, дохил мешавад.
Гарсево (ноҳияи Стародуб)

Гарсево — деҳа, яке аз маҳаллаҳои аҳолинишини Федератсияи Русия мебошад. Деҳа, дар ҳайати ноҳияи Стародуб, ки дар вилояти Брянск қарор дорад, дохил мешавад.
Гарусенок (ноҳияи Подгоренск, Воронеж)

Гарусенок — деҳа, яке аз маҳаллаҳои аҳолинишини Федератсияи Русия мебошад. Деҳа дар ҳайати ноҳияи Подгоренск, ки дар вилояти Воронеж қарор дорад, дохил мешавад.
Гарсеваз

Гарсеваз — яке аз персонажҳои осори адабиёти авестоӣ, паҳлавӣ-форсии миёна ва "Шоҳнома"-и Фирдавсӣ. Дар Авесто (бахши "Яштҳо") ба шакли Кэрэсавада омадааст (маънияш: "кампойдор, камдавом, лоғар"). Дар Авесто ба пайванду хешии Афросиёбу Гарсеваз ишорае нашудааст. Ҳар дуи онҳо гунаҳкор, зиёнкор, бадандешанд, ки Кайхусрав — шоҳи Эрон ба интиқоми падараш — Сиёвуш онҳоро ба қатл мерасонад. Дар "Шоҳнома"-и Фирдавсӣ Гарсеваз бародари Афросиёб аст. Ӯ чун симои шахси ҳосид, кинаҷӯй, дурӯя тасвир шудааст. Равнақу пешрафти кори Сиёвуш, ободии Гангдижро дида, аз бухлу ҳасад дар назди Афросиёб Сиёвушро туҳмату сиёҳ мекунад ва Афросиёбро ба муқобили ӯ мешӯронад. Дар назди Сиёвуш ӯ аз Афросиёб бадгӯӣ мекунад ва Сиёвушро нисбат ба Афросиёб бадгумон сохтан мехоҳад. Бо фармони Гарсеваз яке аз лашкариёни Афросиёб — Гурӯй Сиёвушро ба қатл мерасонад. Дар симои Гарсеваз Фирдавсӣ шахси ҳасадпешаву нотавонбин, ситезакору ҷангҷӯйро тасвир кардааст. Гарсеваз дар хорию зорӣ ба фармони Кайхусрав дар назди сипоҳ кушта шуд: Ба Гарсеваз омад зи кори ниё, Ду рух зарду як дил пур аз кимиё. Кашидандаш аз пеши дижхим хор Ба банди гарону ба бад рӯзгор. Або рӯзбонону мардумкушон, Чунон чун бувад мардуми баднишон, Шаҳаншоҳи Эрон забон баркушод В-аз он ташту ханҷар ҳаме кард ёд. Ба дижхим фармуд, то теғи тез Кашида биёмад диле пурситез, Миёни сипаҳбад ба ду ним кард, Сипаҳро ҳаме дил пур аз бим кард.
Мануэл Гарсия

Мануэл Гарсия — овозхон, гиторнавоз, оҳангсоз ва муаллими суруд; поягузори мактаби сарояндагӣ дар Лондон ва Порис. Фаъолият Нахустин иҷрокунандаи партияҳо дар операҳои "Ҷашни арӯсии Фигаро" -ро ихтироъ кард. Принсипҳои педагогии Мануэл Гарсиа ба инкишофи ҳунари сарояндагии садаи таъсири зиёд расонданд. Сарояндагон Ҷ. Линд, М. Маркези де Кастроне, Генриетта Ниссен — Саломан, Ю. Штонхаузен, К. Эверарди аз ҷумлаи шогирдони ӯ буданд.
Комикс

Комикс (аз — хандаовар) — саргузашту воқеаҳои расм кашида шуда, ё ҳикояҳо дар рӯи тасвирҳо. Комиксро санъати бо адабиёт ва санъати тасвирӣ алоқамандӣ дошта, шуморидан мумкин аст. Комикс — як роҳест барои интиқоли басурӣ идеяҳо аз тариқи тасвир мебошад, ки ағлаб бо навишта ва ё иттилоои басурӣ дар омехта аст. Комиксҳо аз дар канор ҳам гузоштани қитъаот матволӣ аз тасовири ташкил шуда ва маъмулан дар он аз абзорҳои нависаи ҷун болун ё абри гуфтор, шарҳҳо ва эффектҳои савтӣ (номаво) барои нишон додани гуфтугуҳо, таърифи достон ва ё дигар иттилоот истифода мешавад 1. Таъриф Таърихи пайдошавӣ Намудҳои комикс Комиксҳои фантастикӣ Яке аз намудҳои комикс мебошад, ки асосан таркиби мавзӯи асар - фантастика аст. Нигаред низ.
Гаршоспи I

Гаршоспи, Гаршосп ибни Муҳаммад (1051, Устони Хӯзистон) — амири Ҳамадон, Наҳованд ва Ҷибол аз хонадони Кокӯя, фарзанди Абуҷаъфари Душманзиёр.
Гаршопи II

Алоуддавла Абуколиҷор Гаршопи, машҳур ба Амири Хосбак (? — 1141, Язд) — амири Язд ва Абаркӯҳ аз хонадони Кокӯӣ, фарзанди Алӣ ибни Фаромурз.
Гаршосп (паҳлавон)

Гаршосп — паҳлавони устураӣ дар "Шоҳнома", яке аз паҳлавонон ва сарони сипоҳи шоҳ Манучеҳр дар ҷанг бо Салму Туру Афросиёб ва хазинадори Манучеҳр. Нажодаш ба Ҷамшед мерасад. Дар Авесто, "Бундаҳишн" ва осори адабии садаҳои нахусти ислом ёд шудааст. Чунончи, дар Авесто Гаршосп писари Асрат, аз хонадони Сом ва кушандаи аждаҳои заҳрдор аст. Ба гуфтаи Берунӣ дар "Осору-л-боқия" ва таҳқиқоти ховаршиносон Гаршоспу Сому Наримон ҳар се як тананд ва дар ривоятҳои форсӣ аз Гаршосп, ки номи ин паҳлавон аст ва Сом, ки аз хонадони ӯст ва Наримон ба маънои далеру паҳлавон, ки сифати ӯст, се ному се паҳлавон сохтаанд. Бинобар маъхазҳо, дар "Шоҳнома"-и мансури Абулмуайяди Балхӣ, ки ҷузъе он "Китоби Гаршосп" аст, симои Гаршосп ба таври барҷаста таҷассум ёфтааст, аммо ин асар то замони мо нарасидааст. Асадии Тӯсӣ, ки "Гаршоспнома"-ро дар шарҳи паҳлавониҳои ӯ сурудааст, Гаршоспро бо бародараш Гавранг аз писарони Асрат писари Сом писари Гувург писари Шедасп писари Тур писари Ҷамшед, яъне аз дудмони шоҳону паҳлавонон мехонад. Ӯ ниёи Наримон, Сом, Зол, Рустам ва Суҳроб аст. Ба тасвири Асадӣ, Гаршосп аз овони зода шудан чобук асту ҷуссаи бузургу чеҳраи зебо дорад, ҳунарҳои размро меомӯзад ва бо шеру паланг набард менамояд. Дар 14-солагӣ ба камол расида, сипаҳсолори дарбори Заҳҳок мегардад. Дар кору симати хеш содиқ аст, гарчи худраъйиву золимии Заҳҳокро дарк кунад ҳам, андешаи сарнагунии вайро надорад, зеро бимаш аз он аст, ки пас аз Заҳҳок шояд шоҳе золимтар аз ӯ ояд. Ва чун Фаридун ба тахт менишинад, дар баробари вай бо ҳамон садоқат камари хидмат мебандад. Иродати лутфу караму инсоннавозӣ дорад, ҳатто агар душман аз ӯ амон хоҳад, гузаштро раво медорад. Диловар асту бо душманони сарзаминаш беамон ва мудом дар набардҳо пирӯз. Ба зиндагиву мардуми атрофаш дилгарму меҳрубон аст ва чун ба духтари қайсари Рум ошиқ мешавад, ҳама шартҳои қайсарро ба ҷо оварда, комёб мегардад. Рӯҳияи накукорию ободгарӣ дорад, аз ҷумла Сиистонро сохта, Ганҷаро дубора барқарор мекунад ва ҳеч гоҳ ба харобкории лашкари худ роҳ намедиҳад. Гаршосп баробари ин муҳассанот, он гуна, ки дар "Гаршоспнома" тасвир шудааст, пайваста дар омӯзишу андешаи нек аст, ҳатто бо ин ният сафарҳо мекунад ва аз бараҳманҳову ҳакимони Ҳинду Рум аз боби фалсафаи оламу Одам ва дигар масоили рӯзгор суол мекунаду посухҳо мегирад (Бигӯед, то дониш афзоядам, – Магар дил ба чизе биороядам). Гаршосп бародарзодааш Наримонро тарбият карда, ҷонишини худ мегардонад ва дар 733-солагӣ аз ҷаҳон дармегузарад.
Гаршосп (писари Зав)

Гаршосп ё Гаршосб — охирин подшоҳи силсилаи Пешдодиён, писари Зав. Ӯ ҳудуди нуҳ сол ба Эрон ҳукумат кард. Ӯро набояд бо Гаршоспи паҳлавон ва ниёи Рустам иштибоҳ кард. Номи Гаршосп аз авестоии гирифта шуда ва ба маънӣ "дорандаи асби лоғар" аст. Дар Шоҳнома Писар буд Завро яке хешком, Падар карда будиш Гаршосп ном. Биёмад, нишаст аз бари тахтгоҳ, Ба сар барниҳод он каёнӣ кулоҳ. Фирдавсӣ.
Фурудгоҳи Грейт Барриер

Фурудгоҳи Грейт Барриер — фурудгоҳи ҳамагона (умумӣ) бо Коди ИОТОи аст, ки як бонди фуруди чаман дорад, ва тӯли бонди он 620 метр аст. Ин фурудгоҳ дар кишвари Зеландияи Нав қарор дорад, ва дар баландии 6 метр аз сатҳи баҳр воқеъ шудааст.
Гас Поет

Густаво Августо Поет Домингес (ноябри 1967, Монтевидео, Уругвай) — футболбози уругвайӣ, маснадашро анҷом додааст, нимҳимоятгар, муррабӣ.
Гасан Гасанов

Гасан Исрапилович Гасанов — футболбози русӣ, нимҳимоятгар.
Гаспар Инйигуэс

Гаспар Инйигуэс (26 марти 1994) — футболбози аргентинӣ, нимҳимоятгар.
Гаспар Паэс

Гаспар Энрике Паэс (16 августи 1986) — футболбози аргентинӣ, ҳамлагар.
Гаскон (дарё)

Гаскон — номи дарёе аст, ки дар Австралия равон аст.
Гасково (ноҳияи Унеч)

Гасково — деҳа, яке аз маҳаллаҳои аҳолинишини Федератсияи Русия мебошад. Деҳа, дар ҳайати ноҳияи Унеч, ки дар вилояти Брянск қарор дорад, дохил мешавад.
Гаспар Галвес Бургос

Гаспар Галвес Бургос (июли 1979, Кордоба, Андалусия, Испания) — футболбози испанӣ, муҳофиз.
Гаспар Сервио

Гаспар Сервио — футболбози аргентинӣ.
Гаспар Рубио

Гаспар Рубио — футболбози испанӣ.
Гаспар Панадеро

Гаспар Панадеро Замора (декабри 1997, Тарасона Де Ла Манка, Испания) — футболбози испанӣ, нимҳимоятгари ҳуҷумкуни канорӣ.
Гастелу (футболбоз)

Хосе Агустин Арансабал Аскасибар (июли 1946, Бергара, Испания) — футболбози испанӣ, нимҳимоятгар.
Гастенка (ноҳияи Клинсов)

Гастенка — деҳа, яке аз маҳаллаҳои аҳолинишини Федератсияи Русия мебошад. Деҳа, дар ҳайати ноҳияи Клинсов, ки дар вилояти Брянск қарор дорад, дохил мешавад.
Гастарбайтер

Гастарбайтер — шаҳрванди хориҷие, ки ба таври кироя муваққатан кор мекунад. Истилоҳи гастарбайтер дар солҳои 60 садаи дар замони ҷалби васеи қувваи арзони корӣ аз Туркия, Юнон, Итолиё, Испания ва Португалия бо мақсади қонеъ намудани талаботи иқтисодиёти босуръат рушдкунандаи Олмон, дар давраи ҳукмронии канслери Ҷумҳурии Федеративии Олмон Конрад Аденауэр пайдо гардид. Дар ҷаҳони муосир гастарбайтерҳо як қисми аҳолии давлатҳои қафомонда мебошанд, ки тахассус ё ҷойи доимӣ надоранд ва барои дарёфти маблағ ба хориҷа мераванд. Гастарбайтерҳо қувваи кории арзон мебошанд. Тибқи маълумоти омории солҳои охир аксари муҳоҷирони расмии аз Тоҷикистон ба қайд гирифташуда дар Федератсияи Русия ва боқӣ дар Ҷумҳурии Қазоқистон, Ҷумҳурии Қирғизистон, бархе аз давлатҳои Араб ва Аврупо фаъолият доранд.
Гаспра

Гаспра (Гаспра) — яке сайёракҳои бештар таҳқиқшуда, рақами тартибиаш 951. Соли 1916 ситорашиноси рус Г. Н. Неуймин кашф ва ба шарафи осоишгоҳи Қрим номгузорӣ кардааст. Дар ҳалқаи асосии астероидҳо дар байни мадорҳои Миррих ва Муштарӣ давр мезанад. Соли 1991 дастгоҳи автоматии байнисайёравии амрикоии "Галилео" ҳангоми парвоз ба сӯйи Муштарӣ дар масофаи 16 000 км Гаспра-ро аксбардорӣ кардааст. Гаспра шакли нодуруст 18,2 х 10,5 х 8,9 км дошта, зичиаш 2,700 гсм3 ва даври гардишаш дар атрофи Офтоб 2,2097135 сол аст. Шакли нодурусти Гаспра аз он далолат медиҳад, ки астероид дар натиҷаи бархӯрд бо дигар ҷирми кайҳонӣ ташкил ёфтааст. Сатҳи онро танӯраҳои гуногунандоза бо дигар ҷирмҳои осмонӣ фаро гирифтаанд (қутри танӯраи калонтарин 1,5 км аст). Гаспра тақр. 500 млн сол пеш пайдо шудааст. Аз рӯйи таҳқиқи майдони магнитии дар Гаспра мушоҳидагардида тахмин меравад, ки дар таркиби он филиззот вуҷуд доранд.